smcproject/ml-wiki-sentences huggingface dataset:
ഹിസ്ബ് ഇ ഇസ്ലാമിയുടെ വീണ്ടുമുള്ള ആക്രമണങ്ങളെ പ്രതിരോധിക്കുന്നതിന് റബ്ബാനിയുടേയും നബി മുഹമ്മദിയുടേയും സൈന്യങ്ങളും താലിബാനോടൊപ്പം ചേർന്നിരുന്നു.
ഹെക്മത്യാറിന്റെ പരാജയപ്പെടുത്തുന്നു
ഗസ്നിയിൽ നിന്നും പിൻവാങ്ങിയ ഹെക്മത്യാറിന്റെ സേനയെ 1995 ഫെബ്രുവരിയിൽ കാബൂളിൽ നിന്നും, തുടർന്ന് കാബൂളിന് 25 കിലോമീറ്റർ തെക്കുള്ള അവരുടെ ആസ്ഥാനമായിരുന്ന ചാരാസ്യാബിൽ നിന്നും താലിബാൻ തുരത്തി.
കാബൂളിന് കിഴക്കുള്ള സരോബി-യിലേക്ക് ഹെക്മത്യാർ പലായനം ചെയ്തു.
ഇതുമൂലം, കാബൂളിലെ റബ്ബാനിയുടെയും മുജാഹിദീൻ സർക്കാരിന്റേയും സ്ഥാനം താൽക്കാലികമായി ശക്തിപ്പെട്ടു.
ഹെക്മത്യാറിനെ പരാജയപ്പെടുത്തിയതിനെത്തുടർന്ന് തുടർന്ന് ഹസാരകളും , ഇസ്മാഈലികളും ഉസ്ബെക്കുകളും താലിബാനുമായി ചേർന്ന് റബ്ബാനിയുടെ സൈന്യത്തിനെതിരെ പൊരുതാനും കാബൂൾ നിയന്ത്രണത്തിലാക്കാനുമാരംഭിച്ചു.
ആദ്യ പരാജയം
1995 മാർച്ച് 19-ന് താലിബാൻ ആദ്യത്തെ പരാജയം രുചിച്ചു.
ഈ ദിവസം, റബ്ബാനിയുടെ സൈനികനേതാവായിരുന്ന അഹ്മദ് ഷാ മസൂദ് , ചാരസ്യാബ് പിടിക്കുകയും, കാബൂളിന്റേയും പരിസരപ്രദേശങ്ങളുടേയും നിയന്ത്രണം കൈക്കലാക്കുകയും ചെയ്തു.
പരാജയപ്പെട്ടതോടെ താലിബാന്റെ സഖ്യം പിളർന്നു.
പടിഞ്ഞാറൻ അഫ്ഗാനിസ്താനിലേക്ക്
തെക്കൻ കാബൂളിൽ നിന്നു പിൻ‌വാങ്ങേണ്ടിവന്നതോടെ ഹെറാത്ത് ലക്ഷ്യമാക്കി വടക്കുപടിഞ്ഞാറുദിശയിലേക്ക് താലിബാൻ നീങ്ങാൻ തുടങ്ങി.
ഇതേ സമയം, ഹെറാത്തിലെ ഇസ്മാഈൽ ഖാൻ , കന്ദഹാറിലേക്ക് അധികാരം വ്യാപിപ്പിക്കാനുള്ള ശ്രമത്തിലായിരുന്നു.
1995 ഓഗസ്റ്റ് പകുതിയോടെ, ഇദ്ദേഹം കന്ദഹാറിന് സമീപത്തെത്തുകയും ചെയ്തു.
തിരിച്ചടിച്ച താലിബാൻ, ഷിൻഡൻഡീലെ (Shindand) വ്യോമകേന്ദ്രം, സെപ്റ്റംബർ 3-നും, ഹെറാത്ത് സെപ്റ്റംബർ 5-നും പിടീച്ചടക്കി.
ഇസ്മാഈൽ ഖാൻ ഇറാനിലേക്ക് പലായനം ചെയ്തു.
ഇതോടെ താലിബാന് പാകിസ്താൻ സഹായം നൽകുന്നുണ്ടെന്ന് റബ്ബാനി പരസ്യമായി ആരോപിച്ചു.
1996-ലും താലിബാൻ അവരുടെ മുന്നേറ്റം തുടർന്നു.
1996 ഏപ്രിൽ മുതൽ താലിബാൻ നേതാവ് മുല്ല മുഹമ്മദ് ഒമർ , അമീർ അൽ മുമിനിൻ (വിശ്വാസികളുടെ പടനായകൻ) എന്ന് അറിയപ്പെടാൻ തുടങ്ങി.
1996 ജൂണിൽ റബ്ബാനിയുടെ ഗവർണറെ പരാജയപ്പെടുത്തി, മദ്ധ്യ അഫ്ഗാനിസ്താനിലെ ഗോർ പ്രവിശ്യയുടെ തലസ്ഥാനമായ ചാഗരാൻ താലിബാൻ അധീനതയിലാക്കി.
ഈ നടപടിയിൽ ജനറൽ ദോസ്തമിന്റെ നേതൃത്വത്തിലുള്ള ഉസ്ബെക്കുകളുടേയും , ഹിസ്ബ് ഇ വാഹ്ദത്തിന്റേയ്യും പിന്തുണ താലിബാന് ലഭിച്ചിരുന്നു.
കാബൂളിലേക്ക്
അഫ്ഗാനിസ്താന്റെ പടിഞ്ഞാറും മദ്ധ്യഭാഗവും നിയന്ത്രണത്തിലാക്കിയതിനു ശേഷം, താലിബാൻ സാവധാനം കാബൂളിലേക്ക് നീങ്ങാൻ തുടങ്ങി.
1996 സെപ്റ്റംബർ 11-ന് തലിബാൻ, ജലാലാബാദ് പിടിച്ചെടുത്തു.
സെപ്റ്റംബർ 26-ന് മസൂദിന്റെ സൈന്യം കാബൂളിൽ നിന്നും പിൻവാങ്ങി.
അങ്ങനെ താലിബാൻ, കാബൂളിൽ പ്രവേശിച്ചു.
താലിബാൻ കാബൂളിലെത്തിയതിനെത്തുടർന്ന് റബ്ബാനിയും താലിബാൻ സഖ്യത്തിൽ ചേർന്നു.
എങ്കിലും വടക്കുനിന്ന് മസൂദ് പോരാട്ടം തുടർന്നുകൊണ്ടിരുന്നു.
പിന്നീടുള്ള വർഷങ്ങളിൽ കാബൂളിന്റെ വടക്കുള്ള പ്രദേശങ്ങളിൽ താലിബാനും മസൂദും തമ്മിലുള്ള യുദ്ധം തുടർന്നുകൊണ്ടിരുന്നു.
ഭരണാധികാരത്തിലേക്ക് താലിബാൻ സൈനികർ ഹെറാത്തിൽ - 2001 ജൂലൈയിലെ ചിത്രം
കാബൂൾ കൈയടക്കിയതിനു ശേഷം നിരവധി ഉത്തരവുകൾ പ്രഖാപിച്ചു.
പെൺകുട്ടികൾക്കായുള്ള വിദ്യാലയങ്ങൾ അടച്ചുപൂട്ടി, സ്ത്രീകളെ ഒറ്റക്ക് വീട്ടിനു പുറത്തിറങ്ങുന്നതും, പുറത്ത് പണി ചെയ്യുന്നതിൽ നിന്നും വിലക്കി.
സംഗീതത്തിനും സംഗീതകാസറ്റുകൾക്കും വിലക്കേർപ്പെടുത്തി.
പട്ടം പറത്തലും പ്രാവുവളർത്തലും നിരോധിച്ചു.
പുരുഷന്മാർ താടിവളർത്തുന്നത് നിർബന്ധമാക്കി.
മുൻപ് കന്ദഹാറിലും ഹെറാത്തിലും താലിബാൻ ഈ നിയമങ്ങൾ നടപ്പിലാക്കിയിരുന്നെങ്കിലും, കൂടുതൽ പരിഷ്കൃതരായിരുന്ന ജനങ്ങൾ വസിച്ചിരുന്ന കാബൂളിൽ ഈ നടപടികൾ അസ്വാരസ്യങ്ങളുണ്ടാക്കി.
കാബൂൾവാസികൾ താലിബാനെ രാജ്യത്തെ മദ്ധ്യകാലത്തേക്ക് നയിക്കുന്ന പിന്തിരിപ്പന്മാരായി കണക്കാക്കി.
ഇതിനു പുറമേ, മുൻ കമ്മ്യൂണിസ്റ്റ് പ്രസിഡണ്ടായിരുന്ന നജീബുള്ളയേയും സഹോദരൻ ഷാപൂർ അഹ്മദ്സായേയും താലിബാൻ കൊലപ്പെടുത്തി.
1997-ന്റെ തുടക്കമായപ്പോഴേക്കും തെക്കും പടിഞ്ഞാറൂം അഫ്ഗാനിസ്താൻ മുഴുവനും താലിബാന്റെ നിയന്ത്രണത്തിലായി.
ഇക്കാലത്ത് റബ്ബാനിയും മസൂദും വടക്കുകിഴക്കൻ ഭാഗങ്ങളും, ജനറൽ ദോസ്തം , വടക്കൻ അഫ്ഗാനിസ്താന്റേയും നിയന്ത്രണം കൈയാളിയിരുന്നു.
സമ്പൂർണ്ണനിയന്ത്രണം
വടക്കൻ അഫ്ഗാനിസ്താനിലെ ജനറൽ അബ്ദുൾ റഷീദ് ദോസ്തം , ഇടക്കാലത്ത് താലിബാനോടൊപ്പം ചേർന്ന് റബ്ബാനിയുടെ സർക്കാരിനെതിരെ പോരാടിയെങ്കിലും പിന്നീട് താലിബാന്റെ ശത്രുപക്ഷത്തായി.
മസാർ ഇ-ശരീഫ് കേന്ദ്രമായി ഒരു ഭരണകൂടം തന്നെ കെട്ടിപ്പടുത്ത അബ്ദുൾ റഷീദ് ദോസ്തമിന് മികച്ച ഒരു സൈന്യത്തിന്റേയും വിദേശരാജ്യങ്ങളുടേയും പിന്തുണയുണ്ടായിരുന്നു.
1997 മേയ് 19-ന് ദോസ്തമിന്റെ വിദേശകാര്യവക്താവും വിമതനുമായിരുന്ന ജനറൽ അബ്ദ് അൽ മാലിക് പഹ്ലാവാൻ , പാകിസ്താൻ സർക്കാരിന്റെ പിന്തുണയോടെ താലിബാനുമായി ധാരണയിലെത്തി.
ഇതിനെത്തുടർന്ന് അബ്ദ് അൽ മാലിക് പഹ്ലവാന്റേയും താലിബാന്റേയും സംയുക്തസൈന്യം, മേയ് 24-ന് മസാർ-ഇ ശരീഫ് പിടിച്ചെടുത്തു.
ദോസ്തം, തുർക്കിയിലേക്ക് പലായനം ചെയ്തു.
ഇതിനെത്തുടർന്ന് പാകിസ്താൻ, സൗദി അറേബ്യ , യു.എ.ഇ.
എന്നീ രാജ്യങ്ങൾ, താലിബാനെ അഫ്ഗാനിസ്താനിലെ ഭരണാധികാരികളായി അംഗീകരിച്ചു.
മസാർ-ഇ ശരീഫിനു ശേഷം, ബദാഖ്ശാന്റെ അതിർത്തിയിലുൾല ഖുണ്ടുസും താലിബാൻ പിടിച്ചെടുത്തു.
ഇതോടെ റബ്ബാനിയും രാജ്യം വിട്ടു.
അങ്ങനെ അഫ്ഗാനിസ്താൻ ഏതാണ്ട് പൂർണമായും താലിബാന്റെ നിയന്ത്രണത്തിലായി.
മസാർ ഇ ശരീഫിലെ തിരിച്ചടി
മസാർ-ഇ ശരീഫ് പിടിച്ചടക്കിയതിനു ശേഷം ഇവിടേയും തെക്കൻ അഫ്ഗാനിസ്താനിലെന്ന പോലെ തീവ്ര-ഇസ്ലാമികനിയമങ്ങൾ അടിച്ചേൽപ്പിക്കാൻ താലിബാൻ ശ്രമിച്ചു.
മേഖലയിലെ ഉസ്ബെക്കുകളും ഹസാരകളും ഇതിനെ എതിർക്കുകയും മേയ് 28-ന് ഇവിടെ വൻ കലാപം പൊട്ടിപ്പുറപ്പെടുകയും ആയിരക്കണക്കിന് താലിബാൻ അംഗങ്ങൾ കൊല്ലപ്പെടുകയും ചെയ്തു.
ഇതേ സമയം അഹ്മദ് ഷാ മസൂദ് , സലാങ് തുരങ്കത്തിന്റെ നിയന്ത്രണം പിടിച്ചെടുത്തതു മൂലം, താലിബാൻ പടയാളികൾക്ക് കാബൂളിലേക്ക് പിന്മാറാനുള്ള വഴിയടഞ്ഞതോടെ വെട്ടിലാകുകയും ചെയ്തു.
1997-ലെ മഞ്ഞുകാലമായപ്പോഴേക്കും താലിബാന് വടക്കൻ അഫ്ഗാനിസ്താന്റെ നിയന്ത്രണം നഷ്ടപ്പെട്ടു.
ഈ സമയത്ത് ജനറൽ ദോസ്തം , മസാർ-ഇ ശരീഫിൽ തിരിച്ചെത്തി.
മസൂദും അയാളുടെ പഞ്ച്ശീരി സേനയും കാബൂളിന് വടക്കുള്ള സമതലപ്രദേശങ്ങളും, തന്ത്രപ്രധാനമായ സലാങ്ങ് ചുരവും നിയന്ത്രണത്തിലാക്കി.
അത് താലിബാന് ഒരു വൻ തിരിച്ചടിയായി.
പിന്നീട് 1998 ഓഗസ്റ്റിൽ നടന്ന ഒരു പോരാട്ടത്തിൽ താലിബാൻ വീണ്ടും മസാർ-ഇ ശരീഫ് പിടിച്ചു.
ബദാഖ്ശാനിലെ അഹ്മദ് ഷാ മസൂദ് മാത്രമായിരുന്നു പിന്നീട് താലിബാന് എതിരാളിയായുണ്ടായത്.
2001 വരെ ഈ സ്ഥിതി തുടർന്നു.
വിദേശബന്ധങ്ങളും സ്ഥിതിഗതികളും ബാമിയാനിലെ ബുദ്ധപ്രതിമ
നജീബുള്ളയുടെ പതനത്തിനു ശേഷം, യു.എസ്സിന് അഫ്ഗാനിസ്താനിലെ കാര്യങ്ങളിൽ അത്ര താല്പര്യമുണ്ടായിരുന്നില്ല എങ്കിലും അമേരിക്ക, പാകിസ്താന്റെ നയത്തെ പിന്തുണച്ചുപോന്നു.
1994 മദ്ധ്യം മുതൽക്കേ പാകിസ്താൻ, താലിബാനെ പരോക്ഷമായി പിന്തുണ നൽകിപ്പോന്നിരുന്നു.
എന്നാൽ 1997 നവംബറോടെ, താലിബാനോടുള്ള യു.എസ്. നയങ്ങൾക്ക് മാറ്റം സംഭവിച്ചു.
മനുഷ്യാവകാശലംഘനം , രാജ്യത്തെ കറുപ്പിന്റേയും ഹെറോയിന്റേയും വൻ ഉൽപ്പാദനം എന്നിവയാണ് ഇതിനുള്ള കാരണമായത്.
സി.ഐ.എ. ഫാക്റ്റ് ബുക്ക് അനുസരിച്ച് ബർമ്മ കഴിഞ്ഞാൽ ലോകത്തെ കറുപ്പിന്റേയും അനുബന്ധ ഉൽപ്പന്നങ്ങളുടേയ്യും ഏറ്റവും വലിയ കയറ്റുമതി അഫ്ഗാനിസ്താൻ നിന്നായിരുന്നു.
ഒസാമ ബിൻ ലാദന് താലിബാൻ അഭയം കൊടുത്തത്, അമേരിക്കൻ നയവ്യതിയാനത്തിന് പ്രധാനകാരണമായി.
1998-ൽ വടക്കുകിഴക്കൻ അഫ്ഗാനിസ്താനിലുണ്ടായ വൻ ഭൂകമ്പങ്ങളും ഇക്കാലയളവിലെ വൻ വരൾച്ചകളും, ആയിരക്കണക്കിന് ജനങ്ങളെ കൊന്നൊടുക്കി.
താലിബാൻ, ഒസാമ ബിൻ ലാദനെ സഹായിക്കുന്നു എന്ന പേരിൽ, ബാഹ്യലോകത്തുനിന്നുള്ള ഒറ്റപ്പെടലും, രാജ്യത്തെ സ്ഥിതിഗതികൾ സങ്കീർണ്ണമാക്കി.
1999-ൽ വ്യോമ ഉപരോധം അടക്കം, ശക്തമായ ഉപരോധങ്ങൾ ഐക്യരാഷ്ട്രസഭ , അഫ്ഗാനിസ്താനെതിരെ ഏർപ്പെടുത്തി.
2000 ഡിസംബറിൽ, ആയുധ ഉപരോധം അടക്കം ചേർത്ത് ഈ ഉപരോധങ്ങൾ ശക്തിപ്പെടുത്തുകയും രാജ്യത്തിന് പുറത്തുള്ള താലിബാന്റെ എല്ലാ സ്വത്തുവകകളും മരവിപ്പിക്കുകയും ചെയ്തു.
2001 ആയപ്പോഴേക്കും രാജ്യത്തെ ജനങ്ങൾക്കിടയിൽ തങ്ങളുടെ സ്വാധീനം നിലനിർത്താനും പുറം ലോകത്തെ തങ്ങളുടെ ശക്തി അറിയിക്കാനുമായി, ഇസ്ലാമികകാലത്തിനു മുൻപുള്ള എല്ലാ ചരിത്രസ്മാരകങ്ങളും തകർക്കുന്ന നടപടിയിൽ താലിബാൻ ഏർപ്പെട്ടു.
2001 മാർച്ച് ആദ്യത്തോടെ രാജ്യത്തെ മിക്കവാറും ചരിത്രാവശിഷ്ടങ്ങളും നശിപ്പിക്കപ്പെട്ടു.
ബാമിയാനിലെ പ്രശസ്തമായ ബുദ്ധപ്രതിമകൾ ഇക്കൂട്ടത്തിൽപ്പെടുന്നു.
അധികാരത്തിൽ നിന്നും പുറത്താകുന്നു
സൗദി - അമേരിക്കൻ സമ്മർദ്ദഫലമായി സുഡാനിൽ നിന്നും പലായനം ചെയ്ത ഒസാമ ബിൻ ലാദൻ , 1996-ൽ അഫ്ഗാനിസ്താനിൽ അഭയം പ്രാപിച്ചു.
2001 സെപ്റ്റംബർ 11-ന് അമേരിക്കയിൽ നടന്ന ഭീകരാക്രമണത്തിൽ സൂത്രധാരനെന്നാരോപിച്ച്, ഒസാമ ബിൻ ലാദനെ വിട്ടുതരാൻ അമേരിക്ക താലിബാനോട് ആവശ്യപ്പെട്ടു.
ഇതിനു തയ്യാറാവാതിരുന്ന താലിബാനു നേരെ അമേരിക്കൻ നേതൃത്വത്തിൽ നാറ്റോ സൈന്യം ആക്രമണമാരംഭിച്ചു.
മാത്രമല്ല താലിബാന്റെ എതിരാളികളായിരുന്ന വടക്കൻ സഖ്യത്തിന് അമേരിക്ക സഹായങ്ങൾ നൽകാനും ആരംഭിച്ചു.
താലിബാൻ ചേരിയിൽ ചില പഷ്തൂൺ നേതാക്കളെ അടർത്തി മാറ്റി പഷ്തൂണുകളെ താലിബാനെതിരെ സംഘടിപ്പിക്കുന്നതിന് നിയോഗിക്കുകയും ചെയ്തു.
ഹമീദ് കർസായി , അബ്ദുൾ‌ ഹഖ് തുടങ്ങിയവർ ഇത്തരത്തിൽ അമേരിക്ക നിയോഗിച്ച പഷ്തൂൺ നേതാക്കളായിരുന്നു.
ഇതിൽ, മുൻ മുജാഹിദീൻ നേതാവായ അബ്ദുൾ ഹഖിനെ, താലിബാൻ ഒക്ടോബർ അവസാനം പിടികൂടുകയും കൊലപ്പെടുത്തുകയും ചെയ്തു.
പാശ്ചാത്യരുടേയും പാകിസ്താന്റേയും സ്വാധീനം മൂലം അതുവരെ താലിബാനെ പിന്തുണച്ചുകൊണ്ടിരുന്ന പല തദ്ദേശീയ ഗോത്രനേതാക്കളും താലിബാന്റെ പക്ഷത്തുനിന്ന് മാറി, ഹമീദ് കർസായിയെപ്പോലുള്ള പരമ്പരാഗത പഷ്തൂൺ നേതാക്കളുടെ പിന്നിൽ അണിനിരക്കാൻ തുടങ്ങി.
അങ്ങനെ താലിബാനുമായി ബന്ധമില്ലാത്ത പരമ്പരാഗത പഷ്തൂൺ നേതാക്കൾക്ക് രാഷ്ട്രീയപ്രാധാന്യം കൈവന്നു.
2001 ഒക്ടോബർ മാസം തുടക്കം, അമേരിക്കൻ-ബ്രിട്ടീഷ് സംയുക്തസേന, താലിബാൻ കേന്ദ്രങ്ങൾക്കുനേരെ ശക്തമായ ബോബാക്രമണം ആരംഭിച്ചിരുന്നു.
2001 നവംബർ മാസത്തിൽ താലിബാന്റെ നിയന്ത്രണത്തിലായിരുന്ന മിക്കവാറൂം എല്ലാ പട്ടണങ്ങളും വടക്കൻ സഖ്യത്തിന്റെ കൈയിലായി.
അവസാനം താലിബാന്റെ കൈയിലുണ്ടായിരുന്ന കന്ദഹാർ , ഡിസംബർ 7-ന് വടക്കൻ സഖ്യത്തിന്റെ നിയന്ത്രണത്തിലായതോടെ താലിബാന്റെ പതനം പൂർത്തിയായി.
ഇതിനു മുൻപുതന്നെ മുല്ല ഒമറൂം , ഒസാമ ബിൻ ലാദനുമുടക്കമുള്ള താലിബാൻ, അൽ ഖ്വയ്ദ നേതാക്കൾ‌ രാജ്യം വിട്ട് പാകിസ്താനിൽ ഒളിവിൽ പോകുകയും ചെയ്തു.
താലിബാന്റെ പതനം, 2001-ൽ ഹമീദ് കർസായിയുടെ നേതൃത്വത്തിലുള്ള പാശ്ചാത്യാനുകൂലസർക്കാരിന്റെ സ്ഥാപനത്തിന് കാരണമായി.
എങ്കിലും ഇന്നും അമേരിക്കൻ/നാറ്റോ നേതൃത്വത്തിൽ അഫ്ഗാനിസ്താനിൽ താവളമുറപ്പിച്ചിട്ടുള്ള അന്താരാഷ്ട്രസേനക്കെതിരെ താലിബാൻ പൊരുതിക്കൊണ്ടിരിക്കുന്നു.
അധിനിവേശ സേനകളുടെ കണ്ണില്ലാത്ത ആക്രമണത്തിൽ സിവിലിയന്മാർ നിരന്തരം കൊല്ലപ്പെടുന്നതിനാൽ അവർക്കെതിരെയുള്ള ജനരോഷം നിലവിൽ താലിബാന്റെ ജനപിന്തുണ കാര്യമായി വർധിപ്പിച്ചിട്ടുണ്ട് .
നിലവിൽ അഫഗാന്റെ 80%പ്രദേശങ്ങളുടെ നിയന്ത്രണം താലിബാൻ തിരിച്ചു പിടിച്ചു കഴിഞ്ഞു.
പാകിസ്താനുമായുള്ള ബന്ധം
1994-ൽ താലിബാന്റെ ഉയർച്ചക്ക് പ്രധാന പങ്കുവഹിച്ച രാജ്യമാണ് പാകിസ്താൻ എന്നുമാത്രമല്ല, 1996-ൽ താലിബാൻ ഭരണകൂടത്തെ  അംഗീകരിച്ച മൂന്നു രാജ്യങ്ങളിലൊന്നുമാണ് പാകിസ്താൻ ( സൗദി അറേബ്യ , യു.എ.ഇ. എന്നിവയാണ് മറ്റു രാജ്യങ്ങൾ).
ഇതിനും പുറമേ, പാകിസ്താൻ സൈന്യവും, രഹസ്യാന്വേഷണവിഭാഗമായ ഇന്റർ സർവീസസ് ഇന്റലിജൻസും 1980-കളുടെ തുടക്കം മുതൽ അഫ്ഗാനിസ്താനിലെ മൗലിക ഇസ്ലാമികവാദികളെ ശക്തമായി പിന്തുണക്കുകയും, ഈ കണ്ണികൾ ഇന്നും നിലനിൽക്കുകയും ചെയ്യുന്നു.
2001 സെപ്റ്റംബർ 11 സംഭവങ്ങൾക്കു ശേഷം, പാകിസ്താനിലെ ഭരണാധികാരിയും സൈനികനേതാവുമായിരുന്ന ജനറൽ പർവേസ് മുഷറഫ് , അമേരിക്കൻ സഹായത്തോടെ താലിബാനെതിരെയുള്ള നടപടികൾ ആരംഭിച്ചു.
ഇതോടെ കാലങ്ങളായി, താലിബാന് നൽകിവന്നിരുന്ന സഹായങ്ങൾ പാകിസ്താൻ നിർത്തലാക്കി.
എങ്കിലും ഔദ്യോഗികമാർഗ്ഗങ്ങളിലൂടെയല്ലാത്ത പല സഹായങ്ങളും താലിബാന് പാകിസ്താനിൽ നിന്നും ലഭിച്ചുകൊണ്ടിരുന്നു.
ഇതേത്തുടർന്ന് പല പാകിസ്താനി സൈനിക-ഭരണതലത്തിലുള്ള ഉദ്യോഗസ്ഥർക്ക് സ്ഥാനചലനം സംഭവിക്കുകയും താലിബാനെ സഹായിക്കുന്നതിന്റെ പേരിൽ പലരും തടവിലാകുകയും ചെയ്തു.
താലിബാനടക്കമുള്ള ഇസ്ലാമികകക്ഷികൾക്ക്, പാകിസ്താൻ നൽകിപ്പോന്നിരുന്ന സഹായം മൂലം, പാകിസ്താന്റെ വടക്കുപടിഞ്ഞാറൻ അതിർത്തിപ്രവിശ്യയിലും ബലൂചിസ്താനിലും ഏതാണ്ട് സ്വയംഭരണമുള്ള താലിബാനിസ്താൻ ഉടലെടുത്തു.
അഫ്ഗാനിസ്താനിലെ ഹമീദ് കർസായിയുടെ സർക്കാരിന്റെ പ്രതിയോഗികൾക്ക് വളരാനായി ഇവിടം വളക്കൂറൂള്ള പ്രദേശമാണ്.
ഹെക്മത്യാറിന്റെ ഈ കേന്ദ്രത്തിൽ, ഏതാണ്ട് 80,000-ത്തോളം കലാഷ്നിക്കോവ് അസാൾട്ട് റൈഫിളുകൾ ഉണ്ടായിരുന്നതായി പറയപ്പെടുന്നെങ്കിലും ഈ കണക്ക് വിശ്വസനീയമല്ല.
ഗഫ്ഫാർ അഖുന്ദ്സാദേ 1998 മാർച്ച് ക്വെത്തയിൽ വച്ച്  കൊല്ലപ്പെട്ടു.
അവലംബം പുറത്തേക്കുള്ള കണ്ണികൾ The Taliban's Secret Photos BBC News - Taliban give video interview - 26/10/06 CNN In-Depth Specials - Afghanistan under the Taliban Feminist Majority Foundation - The Taliban Afghan Women: Background Frontline: Return Of The Taliban Future Opioids: Afghanistan, Opium and the Taliban Islam For Today: Afghanistan's Taliban: Not a valid interpretation of Islam Archived 2008-09-22 at the Wayback Machine .
MSN Encarta - Taliban Archived 2008-05-30 at the Wayback Machine .
The National Security Archive - The September 11th Sourcebooks Volume VII: The Taliban File September 2003 Prostitution Under the rule of Taliban - RAWA Report 1999 The United States Institute For Peace - The Taliban and Afghanistan: implications for Regional Security and Options for International Action Archived 2009-05-06 at the Wayback Machine .
- November 1998, Special Report No. 39 "Is One of the Lost Tribes the Taliban?"
Archived 2011-09-27 at the Wayback Machine .
-- from Moment Magazine (April 2007) Afghanistan Five Years Later: The Return of the Taliban, senliscouncil.net Archived 2009-01-09 at the Wayback Machine .
US Country Report on Human Rights Practices - Afghanistan 2001
താലീസപത്രം ഇംഗ്ലീഷ് വിലാസം https://ml.wikipedia.org/wiki/Abies_spectabilis
ശ്വാസകോശരോഗങ്ങളിൽ വളരെ ഫലപ്രദമായി ഉപയോഗിക്കുന്ന ഒരു സസ്യമാണ് താലീസപത്രം .
നെല്ലിയുടെ ഇലയോട് സാദൃശ്യമുള്ളതുകൊണ്ട് ധാത്രിപത്രം എന്നും വിളിക്കുന്നു.
Ebies spectabilis -ആണ് കേരളത്തിൽ താലീസപത്രമായി കണക്കാക്കുന്നത്.
സംസ്കൃതത്തിൽ താലീശം, താലീസ, താലീപത്രം എന്നും ഇംഗ്ലീഷിൽ Himalayan silver fir , common yew എന്നും വിളിക്കുന്നു.
ഹിമാചൽ പ്രദേശ്, ഉത്തരപ്രദേസിലെ വടക്കൻ പ്രദേശങ്ങൾ, സിക്കിം, ഭൂട്ടാൻ തുടങ്ങിയ സ്ഥലങ്ങളിലെ 1800 മീറ്റർ മുതൽ 3900 മീറ്റർ വരെ ഉയരമുള്ള പ്രദേശങ്ങളിൽ കാണുന്നു.
Taxus baccata, Flacourtia cataphracta, Rhododendron anthopogon എന്നിവയേയും ചില സ്ഥലങ്ങളിൽ താലീസപത്രമായി കണക്കാക്കുന്നു രൂപവിവരണം
50മീറ്റർ വരെ ഉയരത്തിൽ വളരുന്നു.
ഇടതൂർന്ന് വളരുന്ന ശാഖകൾക്ക് 10 മീറ്ററോളം നീളം വരും.
പൂക്കൾ ഒറ്റയായും കൂട്ടമായും കാണാറുണ്ട്.
രസാദി ഗുണങ്ങൾ രസം :  തിക്തം, മധുരം ഗുണം :  ലഘു, തീക്ഷ്ണം വീര്യം :  ഉഷ്ണം വിപാകം :  മധുരം ഔഷധയോഗ്യമായ ഭാഗങ്ങൾ
ഇല ഔഷധ ഗുണം
രുചി വർദ്ധിപ്പിക്കുന്നു.
ഗുൽമം, അഗ്നിമാന്ദ്യം, ആമദോഷം, ക്ഷയം എന്നിവയെ ശമിപ്പിക്കുന്നു.
ഔഷധസസ്യങ്ങൾ-2, ഡോ.നേശമണി- കേരള ഭാഷ ഇൻസ്റ്റിറ്റ്യൂട്ട് പുറത്തേക്കുള്ള കണ്ണികൾ http://ayurvedicmedicinalplants.com/index.php?option=com_zoom Itemid=26 page=view catid=1 key=0%5Bപ്രവർത്തിക്കാത്ത+കണ്ണി%5D വിക്കിസ്പീഷിസിൽ Abies spectabilis എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Abies spectabilis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചെങ്ങൽ ഇംഗ്ലീഷ് വിലാസം https://ml.wikipedia.org/wiki/Chengal ചെങ്ങൽ ചെങ്ങൽ 12°02′45″N 75°21′49″E ﻿ / ﻿ 12.045738°N 75.36364°E ﻿ / 12.045738; 75.36364 ഭൂമിശാസ്ത്ര പ്രാധാന്യം ഗ്രാമം രാജ്യം ഇന്ത്യ സംസ്ഥാനം കേരളം ജില്ല കണ്ണൂർ ഭരണസ്ഥാപനം(ങ്ങൾ) ഏഴോം പഞ്ചായത്തു് ' ' ' വിസ്തീർണ്ണം കണക്കാക്കിയിട്ടില്ല ചതുരശ്ര കിലോമീറ്റർ ജനസംഖ്യ കണക്കാക്കിയിട്ടില്ല ജനസാന്ദ്രത കണക്കാക്കിയിട്ടില്ല/ ച.
മീ കോഡുകൾ • തപാൽ • ടെലിഫോൺ 670303 ++497 സമയമേഖല UTC +5:30 പ്രധാന ആകർഷണങ്ങൾ മാടായിപ്പാറ
കണ്ണൂർ ജില്ലയിലെ ഏഴോം പഞ്ചായത്തിൽ ഉള്ള ഒരു ഗ്രാമം .
പഴയങ്ങാടിയിൽ നിന്നും കുപ്പം വഴി തളിപ്പറമ്പിലേക്കുള്ള പാതയരികിൽ, എരിപുരത്തിനും , നെരുവമ്പ്രത്തിനുമിടയിലാണു് ഇതു് സ്ഥിതി ചെയ്യുന്നതു്.
മാടായി പാറയുടെ തുടർച്ചയായി അതിന്റെ കിഴക്കു് ഭാഗത്തായി വരുന്ന കുന്നിൻപ്രദേശവും താഴ്വാരവും ചേർന്ന പ്രദേശമാണിവിടം.
ഇതിന്റെ വടക്കു് പടിഞ്ഞാറു ഭാഗത്തായി അടുത്തില ഗ്രാമം സ്ഥിതിചെയ്യുന്നു.
പഴയങ്ങാടി പ്രൈമറി ഹെൽത്ത് സെന്റർ ചെങ്ങലിനടുത്താണു് സ്ഥിതി ചെയ്യുന്നതു്.
എരിപുരം ചെങ്ങൽ എൽ പി സ്കൂൾ അടുത്തിലയിൽ സ്ഥിതി ചെയ്യുന്നു.
ചെങ്ങലിൽ ഒരു ശ്രീകൃഷ്ണക്ഷേത്രമുണ്ടു് ഇവിടെ വർഷത്തിൽ നാലു് ദിവസം നീണ്ടുനില്ക്കുന്ന ഉത്സവം നടത്താറുണ്ടു്.
ചെങ്ങൽ കിഴക്കിലെ എ.കെ.ജി സ്മാരക വായനശാല, ചെങ്ങൽ പടിഞ്ഞാറിലെ എ.കെ.ജി സെന്റർ, ചെങ്ങൽ ചെഗുവേര കലാസാംസ്കാരികസമിതി, ഇ.
ചെങ്ങാലിപ്രാവ്
ചെങ്ങാലിപ്രാവിന്റെനിംഗ്ലീഷിലെ പേര് Oriental turtle dove എന്നും rufous turtle dove എന്നുമാണ്.
ശാസ്ത്രീയ നാമം Streptopelia orientalis എന്നുമാണ്.
ചിത്രശാല മുട്ട ചെങ്ങാലിപ്രാവ് പശ്ചിമ ബംഗാളിലെ ബുക്സ ടൈഗർ റിസർവിൽ നേപ്പാളിൽ ↑ {{ cite web }} : Cite has empty unknown parameter: | last-author-amp= ( help ) ; Cite uses deprecated parameter | authors= ( help ) ; Invalid | ref=harv ( help )
ചെങ്ങൽ ഭഗവതി ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Chengal_Sri_Bhagavathy_Temple
എറണാകുളം ജില്ലയിലെ കാലടിയ്ക്കടുത്ത് കാഞ്ഞൂർ പഞ്ചായത്തിലെ ചെങ്ങൽ ദേശത്ത് സ്ഥിതിചെയ്യുന്ന ദേവിക്ഷേത്രമാണ് ചെങ്ങൽ ശ്രീ ഭഗവതിക്ഷേത്രം .
പെരിയാറിന്റെ പടിഞ്ഞാറേ തീരത്താണ് പരശുരാമൻ ദേവി പ്രതിഷ്ഠ നടത്തിയതും പിന്നീട് ക്ഷേത്രം നിർമ്മിച്ചിരിക്കുന്നതും.
ഇവിടെ പ്രധാന മൂർത്തിയായ ദേവി കിഴക്കു ദർശനമായി ദുർഗ്ഗാദേവിയായി കുടികൊള്ളുന്നു.
പരശുരമാനാൽ പ്രതിഷ്ടിക്കപെട്ട 108 ദുർഗ്ഗാക്ഷേത്രങ്ങളിൽ ഒന്നാണ് ചെങ്ങൽ ഭഗവതി ക്ഷേത്രം.
ദുർഗ്ഗാദേവി ശാന്തരൂപത്തിൽ കിഴക്കോട്ടു ദർശനം നൽകുന്ന രീതിയിലാണ്‌ ചെങ്ങൽ ഭഗവതി ക്ഷേത്രത്തിൽ പ്രതിഷ്ഠിക്കപെട്ടിട്ടുള്ളത്.
ചരിത്രം ബലിക്കൽ പ്പുര
ശ്രീ ശങ്കരാചാര്യർ ജനിച്ച കൈപ്പിള്ളി മന ഉൾപ്പെടെ പാറമന, ഇടമരംമന, തലയാറ്റുംപിള്ളിമന എന്നീ ബ്രാഹ്മണ ഗൃഹങ്ങളുടെ ഊരാന്മയിലായിരുന്നു ചെങ്ങൽ ഭഗവതി ക്ഷേത്രം.
പിന്നീട് ഈ ക്ഷേത്രം അകവൂർ മന ഏറ്റെടുത്ത് നടത്തിയിരുന്നു.
ഇന്ന് ക്ഷേത്രം കൊച്ചിൻ ദേവസ്വം ബോർഡിൻറെ കീഴിലാണ്.
ക്ഷേത്ര നിർമ്മിതി പ്രമാണം:Chengal Bhagavathy Temple Side View 1.jpg നാലമ്പലം വടക്കുഭാഗത്തുനിന്നുള്ള ദൃശ്യം നവീകരണകലശം
ചെങ്ങൽ ഭഗവതി ക്ഷേത്രത്തിൽ 1183 കുംഭം 21 മുതൽ 29  തീയതി വരെ (2008  മാർച്ച്‌ 4  മുതൽ 12  തീയതി വരെ) അഷ്ടമംഗല്യവിധിപ്രകാരം നവീകരണകലശം നടത്തിയിരുന്നു.
ഭഗവതിയുടെ സാന്നിദ്യം ഉറപ്പാക്കാനും, ക്ഷേത്രം ഐശ്വര്യവൽക്കരിക്കാനും, ചൈതന്യവത്താക്കാനും വേണ്ടിയാണ് നവീകരണകലശം.
ക്ഷേത്ര തന്ത്രി ബഹ്മശ്രീ വേഴപ്പറാമ്പ് കൃഷ്ണൻ നമ്പൂതിരിപ്പാടിന്റെ മുഖ്യ കാർമ്മികത്വിലാണ് നവീകരണകലശവും, പരിവാരപ്രതിഷ്ടയും, ധ്വജപ്രതിഷ്ടയും നടന്നത്.
ശ്രീകോവിൽ നാലമ്പലം ആനക്കൊട്ടിൽ ചുറ്റുമതിൽ കൊട്ടാരം ആട്ടവിശേഷങ്ങളും വഴിപാടുകളും തിരുവുത്സവം
മീനമാസത്തിൽ കാർത്തികനാളിൽ കൊടിയേറി തിരുവാതിരനാളിൽ ആറാട്ട് വരത്തക്കവണ്ണമാണ് ഇവിടത്തെ ഉത്സവം ചിട്ടപ്പെടുത്തിയിരിക്കുന്നത്.
ഉത്സവദിവസം നാനാജാതിമതസ്ഥർ അമ്മയുടെ അനുഗ്രഹം തേടിയെത്താറുണ്ട്.
വർഷങ്ങളായി മേളത്തോടുകൂടി അഞ്ച് ഗജവീരന്മാർ അണി നിരക്കുന്ന പകൽപ്പൂരമാണ് ഇവിടെ നടക്കാറുള്ളത്.
വലിയ ആറാട്ട്, ആറാട്ട് ഊട്ട് എന്നിവയോട് കൂടി ഉത്സവത്തിന്‌ കൊടിയിറങ്ങുന്നു.
കാർത്തികവിളക്ക്
ദേവിയുടെ പിറന്നാൾ ദിനമായ വൃശ്ചികത്തിലെ കാർത്തിക നാളിൽ ദേവിക്ക് 25 കുടം കലശവും വിശേഷാൽ പൂജയും ഉച്ചക്ക് കാർത്തികയൂട്ടും കൂടാതെ സന്ദ്യക്ക് ലക്ഷം ദീപം ആരാധനയും നടത്താറുണ്ട്‌.
അന്നേ ദിവസം ജാതി മത ഭേതമന്യേ ചെങ്ങൽ ദേശത്തുള്ളവരും അടുത്ത ദേശങ്ങളിൽ നിന്നുള്ളവരുമെല്ലാം അമ്മയുടെ അനുഗ്രഹത്തിനായ് എത്താറുണ്ട്.
പ്രതിഷ്ഠകളുടെ വിശേഷദിവസങ്ങളും പ്രധാനവഴിപാടുകളും
ശ്രീ ദുർഗ്ഗാദേവി: ചൊവ്വ, വെള്ളി‌--
കാർത്തികയൂട്ടു, പിഴിഞ്ഞ് പായസം, നെയ്പയാസം, നെയ്‌വിളക്ക്, പുഷ്പാഞ്ജലി, നിറമാല, നാരങ്ങമാല, നാരങ്ങവിളക്ക്
ശാസ്താവ്: ശനി, ബുധൻ—എള്ളുതിരി, ശർക്കരപായസം, നീരാജനം, കർപ്പൂരം കത്തിക്കൽ, വെള്ളനിവേദ്യം
മഹാദേവൻ: തിങ്കൾ, ശനി--
ധാര, കൂവളമാല, മൃത്യുഞ്ജയപുഷ്പാഞ്ജലി, കൂട്ടുപയാസം, പിൻവിളക്ക്, മുൻവിളക്ക്
ഭദ്രകാളി: ചൊവ്വ, വെള്ളി--
ഗുരുതി, പുഷ്പാഞ്ജലി, കടുംപായസം, മാലവിളക്ക്
ഗണപതി :
വെള്ളി--
ഗണപതിഹോമം, കറുകമാല, പുഷ്പാഞ്ജലി, നെയ്‌വിളക്ക്
ഭുവനേശ്വരി: ചൊവ്വ, വെള്ളി--
വെള്ളനിവേദ്യം, പുഷ്പാഞ്ജലി, കൂട്ട്പായസം, വിളക്ക്മാല പ്രതിഷ്ഠാമൂർത്തികൾ ദുർഗ്ഗാദേവി ഉപദേവന്മാർ ഗണപതി ഭദ്രകാളി മഹാദേവൻ ശാസ്താവ് ഭുവനേശ്വരി ക്ഷേത്ര ഭരണം എത്തിച്ചേരുവാനുള്ള വഴി
നെടുമ്പാശ്ശേരി വിമാനത്താവളം -ൽ നിന്ന് 9 കിലോമീറ്റർ അകലെയണ് ചെങ്ങൽ ഭഗവതി ക്ഷേത്രം.
അങ്കമാലിയിൽ നിന്നും 11 കിലോമീറ്റർ അകലെയണ്.
പെരുമ്പാവൂർ നിന്ന് 11 കിലോമീറ്റർ അകലെയണ് .
ആലുവ -യിൽ നിന്നും 18 കിലോമീറ്റർ അകലെയണ് ക്ഷേത്രം.
മലയാറ്റൂർ നിന്ന് 14 കിലോമീറ്റർ അകലെയണ്.
മഞ്ഞപ്ര -യിൽ നിന്ന് 8 കിലോമീറ്റർ അകലെയണ് ചെങ്ങൽ ഭഗവതി ക്ഷേത്രം.
പുറത്തേക്കുള്ള കണ്ണികൾ ഔദ്യോഗിക വെബ്‌സൈറ്റ് ചെങ്ങൽ ഭഗവതി ക്ഷേത്രത്തിന്റെ വീഡിയോ ദൃശ്യം: chengal bhagavathy temple- Youtube Video ചെങ്ങൽ ഭഗവതി ക്ഷേത്രത്തിന്റെ ആറാട്ടുകടവ് ഗൂഗിൾ മാപ് ദൃശ്യം: http://maps.google.co.in/maps/ms?msa=0 msid=201446584392553523336.0004a9d64f4a5f0e3ef11 hl=en ie=UTF8 ll=10.156622%2C76.432539 spn=0.001389%2C0.0025 t=h z=19 iwloc=0004a9d658e74b19e6936 അവലംബം
ചെചെൻ ഭാഷ ഇംഗ്ലീഷ് വിലാസം https://ml.wikipedia.org/wiki/Chechen_language
വടക്കുകിഴക്കൻ കൊക്കേഷ്യൻ ഭാഷ കുടുംബത്തിൽ ഉൾപ്പെട്ട ഒരു ഭാഷയാണ് ചെചെൻ ഭാഷ - Chechen (Нохчийн Мотт / Noxçiyn Mott / نَاخچیین موٓتت / ნახჩიე მუოთთ, Nokhchiin mott, [ˈnɔx.t͡ʃiːn mu͜ɔt]).
ഈ ഭാഷ കൂടുതലായും സംസാരിക്കുന്നത് ചെചെൻ റിപ്പബ്ലിക്കിലെ ജനങ്ങളാണ്.
റഷ്യ , ജോർദാൻ , മധ്യ ഏഷ്യയിലെ കസാക്കിസ്ഥാൻ , കിർഗിസ്ഥാൻ എന്നിവിടങ്ങളിലും ജോർജ്ജിയ എന്നിവിടങ്ങളിലുമായി താമസിക്കുന്ന ചെചെൻ ജനങ്ങളടക്കം 1.4 ദശലക്ഷത്തിൽ അധികം ജനങ്ങളാണ് ഈ ഭാഷ സംസാരിക്കുന്നത്.
ഭൂമിശാസ്രപരമായ തരംതിരിവ്
2010ലെ റഷ്യൻ സെൻസസ് പ്രകാരം 1,350,000 ജനങ്ങളാണ് ചെചെൻ ഭാഷ സംസാരിക്കുന്നത്.
ചെച്‌നിയയിലെ ഔദ്യോഗി ഭാഷയാണ് ചെചെൻ.
ചെചെൻസ്‌
ഈസ്‌റ്റേൺ യൂറോപ്പിലെ നോർത്ത് കോക്കസസ് മേഖലയിലെ  നാഖ് ജനതയിലെ ഒരു വംശീയ ജനവിഭാഗമാണ് ചെചെൻസ്‌ - Chechens (/ˈtʃɛtʃən/, Chechen: Нохчий Noxçiy; Old Chechen: Нахчой Naxçoy).
ചരിത്രപരമായി കിസ്തി, ഡർഡ്‌സുക്സ് എന്നും അറിയപ്പെടുന്ന ചെചെൻ‌സ് (/ ʃɛtʃɛtʃən /; കറുത്ത കാസ്പിയൻ കടലുകൾക്കിടയിൽ. അവർ തങ്ങളെത്തന്നെ നോഖി (ഉച്ചാരണം [no̞xtʃʼiː; ഏകവചനം നോഖി, നഖുവോ അല്ലെങ്കിൽ നഖ്ചെ) എന്നാണ് വിളിക്കുന്നത്.
1930 മുതൽ ചെചെൻ, ഇംഗുഷ് ജനങ്ങളെ ഒന്നിച്ച് വൈനാഖ് (അതായത് ചെചെനിലെ ഞങ്ങളുടെ ആളുകൾ) എന്നാണ് അറിയപ്പെടുന്നത്.
റഷ്യൻ ഫെഡറേഷന്റെ ഉപവിഭാഗമായ ചെചെൻ റിപ്പബ്ലിക്കിലാണ് ഇന്ന് ഭൂരിപക്ഷം ചെച്ചന്മാരും താമസിക്കുന്നത്.
ചെക്കന്മാർ മുസ്‌ലിംകളാണ്.
കോക്കസസ് പർവതനിരകളുടെ ഒറ്റപ്പെട്ട ഭൂപ്രദേശവും പുറത്തുനിന്നുള്ളവർ തന്ത്രപ്രധാനമായ മൂല്യവും ചെചെൻ‌സ് സ്ഥിരതാമസമാക്കിയ പ്രദേശങ്ങളിൽ ചെലുത്തിയത് ചെചെൻ സമുദായ ധാർമ്മികതയ്ക്ക് വളരെയധികം സംഭാവന നൽകുകയും അതിന്റെ തീവ്രമായ ദേശീയ സ്വഭാവം രൂപപ്പെടുത്താൻ സഹായിക്കുകയും ചെയ്തു.
ചെചെൻ സമൂഹം പരമ്പരാഗതമായി സമത്വപരവും ടീപ്സ് എന്നറിയപ്പെടുന്ന നിരവധി സ്വയംഭരണാധികാരമുള്ള പ്രാദേശിക വംശങ്ങളെ ചുറ്റിപ്പറ്റിയുമാണ്.
ചെചെൻ
ജനപ്രിയ പാരമ്പര്യമനുസരിച്ച്, "ചെചെൻ" എന്ന റഷ്യൻ പദം സെൻട്രൽ ചെച്‌നിയയിൽ നിന്നാണ് വന്നത്, അതിൽ ചെച്ചൻ, നാന-ചെച്ച (അമ്മ ചെച്ച), യോക്ക് ചെചെൻ (ഗ്രേറ്റർ ചെചെന) എന്നിവയുൾപ്പെടെ നിരവധി പ്രധാന ഗ്രാമങ്ങളും പട്ടണങ്ങളും ഉണ്ടായിരുന്നു.
പതിനാറാം നൂറ്റാണ്ടിന്റെ അവസാനത്തിൽ റഷ്യൻ സ്രോതസ്സുകളിൽ "ചെചെൻ" എന്ന പേര് "ചച്ചാന" എന്നാണ് അറിയപ്പെടുന്നത്, ഇത് ചെചെൻ രാജകുമാരൻ ഷിഖ് മുർസയുടെ ഉടമസ്ഥതയിലുള്ള സ്ഥലമായി പരാമർശിക്കപ്പെടുന്നു.
പദോൽപ്പത്തി നഖ് വംശജനായതിനാൽ "ചെ" (അകത്ത്) എന്ന വാക്കിൽ നിന്ന് ഉത്ഭവിച്ചതാണ്, "ച / ചാൻ" എന്ന പ്രത്യയം ചേർത്ത് "പ്രദേശത്തിനകത്തേക്ക്" എന്ന് വിവർത്തനം ചെയ്യാനാകും.
ഇന്നത്തെ മധ്യ ചെച്‌നിയയിൽ സ്ഥിതിചെയ്യുന്ന "ചെചൻ-ആർ" (ചെചെൻ പരന്ന സ്ഥലങ്ങൾ / സമതലങ്ങൾ) എന്ന സ്ഥലത്താണ് ചെച്ചൻ എന്ന ഗ്രാമങ്ങളും പട്ടണങ്ങളും എല്ലായ്പ്പോഴും സ്ഥിതിചെയ്യുന്നത്.
നഖ്ചി / നോഖ്ചി
"ചെചൻ" (ചെചെൻ) എന്നത് ഒരു പ്രത്യേക ഭൂമിശാസ്ത്രപരമായ പ്രദേശത്തെ സൂചിപ്പിക്കാൻ ചെചെൻ‌മാർ ഉപയോഗിച്ച പദമാണെങ്കിലും, നഖ് ജനത ചരിത്രപരമായി എല്ലായ്പ്പോഴും സ്വയം "നഖ്ചി" (ഹൈലാൻഡ് ഭാഷകൾ) അല്ലെങ്കിൽ "നോഖ്ചി" (ലോലാന്റ് ഭാഷകൾ) എന്ന് സ്വയം വിളിച്ചിരുന്നു.
1310-ൽ ജോർജിയൻ പാട്രിയാച്ച് സിറിൽ ഡൊണൗറിയാണ് "നഖ്ചിയെ" കുറിച്ചുള്ള ഏറ്റവും പഴയ പരാമർശം നടന്നത്, തുഷെഷ്യക്കാർ, അവാറുകൾ, മറ്റ് പല വടക്കുകിഴക്കൻ കൊക്കേഷ്യൻ രാജ്യങ്ങൾ എന്നിവയ്ക്കിടയിലുള്ള "നഖിലെ ജനത" യെക്കുറിച്ച് പരാമർശിക്കുന്നു.
"നഖ്ചി" എന്ന പദം നിരവധി സോവിയറ്റ്, ആധുനിക ചരിത്രകാരന്മാർ നഖചാമത്യൻ (ഏഴാം നൂറ്റാണ്ടിൽ പരാമർശിച്ചത്), നഖ്‌ചിവൻ (പുരാതന അർമേനിയൻ നഗരം) എന്നിവയുമായി ബന്ധിപ്പിച്ചിരിക്കുന്നു, എന്നാൽ അവസാനത്തെ രണ്ട് സിദ്ധാന്തങ്ങളെ വളരെയധികം വിമർശിക്കുന്നു.
എന്നിരുന്നാലും, 1820 കളുടെ തുടക്കം മുതൽ അറബിയിലെ ചെചെൻ കയ്യെഴുത്തുപ്രതികളിൽ എല്ലാ നഖിച്ചിയുടെയും ജന്മനാടായി ഒരു "നഖുവൻ" (ഇന്നത്തെ തുർക്കിയിലെ കഗിസ്മാന് സമീപം) പരാമർശിക്കുന്നു.
"നഖ്ചി" എന്ന പദത്തിന്റെ പദോൽപ്പത്തി "നഖ്" (ആളുകൾ), "ചുവോ" (പ്രദേശം)
റഷ്യക്ക് പുറത്ത്, കസാക്കിസ്ഥാൻ, തുർക്കി, അസർബൈജാൻ, അറബ് രാജ്യങ്ങൾ (പ്രത്യേകിച്ച് ജോർദാൻ, ഇറാഖ്) എന്നിവയാണ് ഗണ്യമായ പ്രവാസികളുള്ള രാജ്യങ്ങൾ: ഇറാഖിലെയും ജോർദാനിലെയും രാജ്യങ്ങൾ പ്രധാനമായും കൊക്കേഷ്യൻ യുദ്ധത്തിൽ ചെച്‌നിയയിൽ നിന്ന് പുറത്തുപോകേണ്ടിവന്ന കുടുംബങ്ങളുടെ പിൻഗാമികളാണ്.
1850 ൽ റഷ്യൻ സാമ്രാജ്യം ചെച്‌നിയയിൽ നിന്ന്, കസാക്കിസ്ഥാനിൽ നിന്നുള്ളവർ 1944 ൽ ജോസഫ് സ്റ്റാലിനും ലാവ്‌റന്റി ബെരിയയും നടത്തിയ മുഴുവൻ ജനങ്ങളുടെയും വംശീയ ശുദ്ധീകരണത്തിൽ നിന്നാണ് ഉത്ഭവിച്ചത്.
പതിനായിരക്കണക്കിന് ചെചെൻ അഭയാർഥികൾ യൂറോപ്യൻ യൂണിയനിലും മറ്റിടങ്ങളിലും സ്ഥിരതാമസമാക്കി.
സമീപകാല ചെചെൻ യുദ്ധങ്ങൾ, പ്രത്യേകിച്ച് 2002 ന് ശേഷം പടിഞ്ഞാറൻ രാജ്യങ്ങളിലേക്ക് കുടിയേറുന്ന തരംഗത്തിൽ.
ചെചെൻ‌മാർ ഒരു നഖ് ജനതയാണ്, അവരുടെ ഉത്ഭവത്തെക്കുറിച്ചുള്ള ചർച്ച നഖ് ജനതയുടെ മൊത്തത്തിലുള്ള നിഗൂ origin മായ ഉത്ഭവത്തെക്കുറിച്ചുള്ള ചർച്ചയുമായി ബന്ധപ്പെട്ടിരിക്കുന്നു.
അവശേഷിക്കുന്ന മൂന്ന് നഖ് ജനത ചെചെൻ‌സ്, ഇംഗുഷ്, ബാറ്റ്സ് എന്നിവരാണ്, എന്നാൽ ചില പണ്ഡിതന്മാർ കരുതുന്നത് ഒരു കാലത്ത് ഒരു വലിയ കുടുംബമായിരുന്നതിന്റെ അവശിഷ്ടങ്ങളാണെന്നാണ്.
നഖ് ഭാഷകൾ വടക്കുകിഴക്കൻ കൊക്കേഷ്യന്റെ ഒരു ഉപഗ്രൂപ്പാണ്, അവാർ, ഡാർഗിൻസ്, ലെസ്ഗിൻസ്, ലക്ഷങ്ങൾ മുതലായവയുൾപ്പെടെ നഖോ-ഡാഗെസ്റ്റാനിയൻ കുടുംബവുമായി ബന്ധപ്പെട്ടവയാണ്.
എന്നിരുന്നാലും, ഈ ബന്ധം അടുത്ത ഒന്നല്ല: നഖോ-ഡാഗെസ്താനി കുടുംബം ഇന്തോ-യൂറോപ്യൻ എന്നതിനേക്കാൾ താരതമ്യപ്പെടുത്താവുന്നതോ കൂടുതൽ ആഴത്തിലുള്ളതോ ആണ്, അതായത് ഫ്രഞ്ചുകാർ റഷ്യക്കാർക്കും ഇറാനികൾക്കും ഉള്ളതുപോലെ ചെചെൻ‌മാർ അവാർ‌സ് അല്ലെങ്കിൽ ഡാർ‌ഗിൻ‌സുമായി ഭാഷാപരമായി ബന്ധപ്പെട്ടിരിക്കുന്നു.
ചെചെൻസിനെപ്പോലുള്ള നഖ് ജനത ഒന്നുകിൽ കോക്കസസിലെ (വടക്ക്, കൂടാതെ / അല്ലെങ്കിൽ തെക്ക്) യഥാർത്ഥ താമസക്കാരിൽ നിന്നോ അല്ലെങ്കിൽ പുരാതന സംസ്ഥാനമായ യുറാർട്ടുവിന്റെ വടക്കുകിഴക്കൻ പ്രദേശങ്ങളിലെ നഖ് സംസാരിക്കുന്ന വംശീയ ന്യൂനപക്ഷങ്ങളിൽ നിന്നോ വന്നവരാണെന്ന് കരുതപ്പെടുന്നു (അവരുടെ ആളുകളും ഒരു ഭാഷ സംസാരിച്ചിരുന്നു അത് നഖ് ഭാഷകളുമായി ബന്ധപ്പെട്ടിരിക്കാം).
രണ്ട് സിദ്ധാന്തങ്ങളും പരസ്പരം പൊരുത്തപ്പെടുന്നില്ല, ഇവ രണ്ടും പരസ്പരം ബന്ധിപ്പിക്കുന്നതായി തോന്നുന്ന ധാരാളം തെളിവുകൾ ഉണ്ട് (ഇരട്ട ഉത്ഭവം അല്ലെങ്കിൽ "റിട്ടേൺ" സിദ്ധാന്തം, ഇതിൽ നഖ് ജനത ആദ്യം കോക്കസസിൽ താമസിക്കുകയും പിന്നീട് മടങ്ങുകയും ചെയ്തു).
പുരാതനകാലം
പ്രത്യേകിച്ചും, ജോർജിയൻ ക്രോണിക്കിളുകളിൽ (അർമേനിയൻ പതിപ്പിലെ ഡോർട്ടുകൾ) അറിയപ്പെടുന്ന ഒരു കൂട്ടം ഡർഡ്‌സുക്കുകളിൽ നിന്നാണ് ചെചെൻ‌മാർ.
മറ്റ് ഗ്രൂപ്പുകളുമായി ബന്ധിപ്പിച്ചിരിക്കുന്ന അംജദ് ജയ്‌മ ka ക്ക് ഡർഡ്‌സുക്ക് എന്ന പേര് ഉർമിയ തടാകത്തിന് വടക്ക്, നഖിചെവനിനടുത്തുള്ള ഒരു പുരാതന നഗരത്തിലേക്ക് കണ്ടെത്തുന്നു (ചിലർ നഖിച്ചേവൻ ഒരു നഖ് പ്ലാസിനാമാണെന്ന് കരുതപ്പെടുന്നു).
ചെചെൻ‌സിന്റെയും ഇംഗുഷിന്റെയും പൂർ‌വ്വികർ‌ എന്ന് ആരോപിക്കപ്പെടുന്ന മറ്റ് ഗ്രൂപ്പുകളിൽ‌ കിസ്റ്റുകൾ‌ (ജോർ‌ജിയൻ‌ ക്രോണിക്കിളുകളിൽ‌), ഗാർ‌ഗേറിയൻ‌മാർ‌ (നഖ്‌ റൂട്ട് ഗെർ‌ഗറയിൽ‌ നിന്നും; തെക്കൻ കോക്കസസിൽ‌ നിന്നും വടക്കൻ കോക്കസസിലേക്ക്‌ മടങ്ങിയെത്തിയതായി സ്ട്രാബോ റിപ്പോർ‌ട്ടുചെയ്‌തു തെക്ക് ഭാഗത്ത്) നഖ്മതീയർ (അർമേനിയൻ ദിനവൃത്താന്തം).
ചരിത്രാതീതകാലം മുതൽ വടക്കൻ കോക്കസസ് പ്രദേശത്തെ ഉയർന്ന പ്രദേശങ്ങളിൽ താമസിച്ചിരുന്ന നഖ് ജനതകളിൽ ഒരാളാണ് ചെചെൻ‌മാർ.